Document ID: 31999R1228

31999R1228
L 154/91
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) 1228/1999 НА КОМИСИЯТА
от 28 май 1999 година
относно сериите от данни, които ще се изготвят за статистиката за застрахователните услуги
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО, Евратом) № 58/97 на Съвета от 20 декември 1996 г. относно структурната стопанска статистика (1), последно изменен с Регламент (ЕО, Евратом) № 410/98 (2), и по-специално член 12, ii), v) и vii) от него,
(1)
като има предвид, че Регламент (ЕО, Евратом) № 58/97 определя обща рамка за изготвянето на статистически данни на Общността за структурата, дейността, рентабилността и конкурентноспособността на застрахователния отрасъл в Общността;
(2)
като има предвид необходимостта от уточняване на честотата на съставяне на многогодишна статистика за застрахователните услуги; като има предвид необходимостта от определяне на първата отчетна година за изготвяне на резултатите, предвидени в приложение 5 към Регламент (ЕО, Евратом) № 58/97; като има предвид необходимостта от определяне на класификацията на резултатите за изготвянето на статистика за застрахователните услуги;
(3)
като има предвид, че предвидените в настоящия регламент мерки са в съответствие със становището на Статистическия програмен комитет,
ПРИЕ НАСТОЯЩИЯ РЕГЛАМЕНТ:
Член 1
Честотата на изготвяне на многогодишни характеристики, класификациите на резултатите и първата отчетна година за изготвяне на резултатите, посочени в членове 4, 8 и 9 от Регламент (ЕО, Евратом) № 58/97, са определени в сериите от данни в приложението към настоящия регламент.
Член 2
1. Държавите-членки представят тези серии за данните, които се отнасят за отчетните периоди от 1999 г. нататък за характеристиките от списък А, които са изброени в раздел 4, параграф 3 от приложение 5 към Регламент (ЕО, Евратом) № 58/97 и за данните, които се отнасят за отчетните периоди от 2003 г. нататък за характеристиките от списък Б, които са изброени в раздел 4, параграф 4 от приложение 5 към посочения регламент.
2. Държавите-членки представят тези серии и за характеристиките от списък А за отчетните години 1996, 1997 и 1998, когато това съответства на съществуващите национални практики, както и за характеристиките от списък Б за отчетните 2000, 2001 и 2002 референтни години, когато това съответства на съществуващите национални практики.
Член 3
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 май 1999 година.

Labels: 12
2
4
19